## Sosiale medier-analyse og forbedringsforslag

**Antall elever:**

Egner seg godt som par- eller gruppeoppgave (2–3 elever), men kan også løses individuelt.

**Tidsbruk:**

3 hele arbeidsdager

**Bakgrunn og mål med oppgaven:**

Sosiale medier er en viktig kanal for å bygge relasjoner med kunder, dele informasjon og vise frem hva bedriften står for. Mange bedrifter har sosiale medier som en del av sin profil, men får ikke alltid brukt kanalene på en effektiv og målrettet måte.

I denne oppgaven skal dere se på hvordan bedriften bruker sosiale medier i dag, vurdere hva som fungerer godt, og gi forslag til hvordan det kan gjøres enda bedre. Dere skal også sammenligne med lignende virksomheter for å få ideer og inspirasjon.

**Hvordan kan dere jobbe med oppgaven:**

1. **Undersøk bedriftens nåværende bruk**
   * Gå gjennom bedriftens profiler på Instagram, Facebook, LinkedIn eller andre plattformer.
   * Noter deg ned disse punktene for hver av dem:
     1. Hva slags innhold legges ut?
     2. Hvor ofte postes det?
     3. Hva får mest respons?
2. **Sammenlign med lignende virksomheter**   
   Finn 2–3 andre bedrifter i samme bransje som det kan være relevant å sammenligne seg med.
   * Hva gjør de annerledes? Har de en tydeligere stil, bedre bilder og mer engasjerende tekst?
   * Har hyppighet på innlegg noe å si tror dere?
   * Hva slags innlegg får mest respons?
   * Bruker de noen triks som man kan kopiere?
3. **Intervju med ansatt:**

Få hjelp fra veilederen deres til hvem det kan lønne seg å snakke med om dette temaet på arbeidsplassen dere er på:

* + Finn ut hva bedriften ønsker å oppnå med sosiale medier.
  + Still spørsmål som: Hvem er målgruppen? Hva ønsker dere å formidle? Hva vil dere oppnå?

1. **Lag en kort rapport**   
   Rapporten bør inneholde:
   * Hva dere har funnet ut av – hva er problemene/utfordringene
   * Hvilke andre bedrifter kan man lære fra?
   * Hva dere anbefaler av forbedringer
   * En enkel innholdsplan (f.eks. forslag til tre kommende innlegg)
   * Ett konkret eksempelinnlegg med bilde og tekst

**Presentasjon av resultatet:**

Når analysen og forslagene er klare, skal dere avtale et **kort møte med en ansatt eller leder** der dere går gjennom rapporten og viser hva dere har kommet frem til. Velg minst én av disse måtene for å presentere funnene deres:

1. **Kort PowerPoint-presentasjon** med de viktigste funnene og forslag til forbedringer.
2. **Et eksempelinnlegg** klart til bruk – vis bildet og les opp teksten.
3. **Digital fremstilling** (f.eks. i Canva eller Word) med skisser til fremtidige innlegg.
4. **Muntlig fremlegg** hvor dere viser rapport og diskuterer idéene med en ansatt.

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på det for at den skal bli mer tilpasset arbeidsplassens behov. Sett av 1 arbeidsdag til å justere og ferdigstille arbeidet etter tilbakemelding. Presenter den så på nytt eller gi resultatet til den dere blir enige om.

**Lykke til!**